Burjassot torna a rebre l’Ecoparc mòbil de l’Emtre
2025-07-24

Els Ecoparcs mòbils de l’Emtre tornen a visitar Burjassot. L’Entitat Metropolitana per al Tractament de Residus (EMTRE) ha représ l’activitat de tots els seus ecoparcs mòbils amb l’entrada en la fase 1 de la desescalada en tota la Comunitat Valenciana.

El municipi comptarà amb la visita d’un dels sis ecoparcs mòbils de l’entitat del 25 al 27 de maig, en la seua ubicació habitual, en l’aparcament de les Palmeres, al costat del Mercat Municipal l’Almara, i en horari de 10.00 a 14.00 hores i de 16.00 a 19.00 hores.

Residus com a llibres i revistes, piles, termòmetres, oli de motor i de cuina, reactius de laboratori, càpsules de café, aerosols, aparells electrònics, bombetes, cartutxos d’impressores, telèfons mòbils i carregadors, pintures, dissolvents, bateries, DVD/CD o envasos contaminants, entre altres, poden depositar-se en ell.

Des de l’Emtre recorden que, des del passat 4 de maig, els vint ecoparcs fixos de l’entitat es troben ja operatius.